जम्मू-कश्मीरः कुलगाम में मुठभेड़, सुरक्षा बलों ने एक आतंकी मार गिराया
गाँव कनेक्शन 2 Sep 2017 3:12 PM GMT
श्रीनगर। जम्मू कश्मीर में कुलगाम इलाके के तंत्रीपोरा में सुरक्षाबलों और आतंकियों के बीच मुठभेड़ में एक आतंकी मारा गया है। इलाके को घेर लिया गया है और मुठभेड़ जारी है। इससे पहले आतंकियों ने श्रीनगर के पंथा चौक में पुलिस बल हमला कर दिया था। उस हमले में एक जवान शहीद हो गया था। बकरीद के मौके लगातार आतंकी हमले से घाटी में तनाव है. उसके बावजूद लोग घरों से नमाज के लिए निकले हैं।
ये भी पढ़ें- गोरखपुर में बच्चों की मौत के मामले में आरोपी डॉ. कफील गिरफ्तार
इससे पहले पंथाचौक में पुलिस बल पर आतंकियों ने हमला कर दिया। मीडिया रिपोर्ट्स के मुताबिक इस हमले में पांच जवान घायल हो गए जिसमें से एक की अस्पताल में इलाज के दौरान मौत हो गई। बताया जा रहा है कि पुलिस के पेट्रोलिंग दस्ते पर आतंकियों ने अंधाधुंध गोलीबारी की। गोलियों की आवाज से इलाके में अफरा-तफरी का माहौल पैदा हो गया है।
पुलिस पेट्रोलिंग टीम पर हमले के तुरंत बाद सेना और अतिरिक्त पुलिस जवान बुला लिए गए हैं और पंथा चौक को घेर लिया गया है। बताया जा रहा है कि आतंकी फिदायीन हमले की फिराक में थे लेकिन गोलीबारी करके आसपास की इमारतों में छिप गए।
ये भी पढ़ें- सब्सिडी वाला रसोई गैस सिलेंडर 7 रुपये महंगा
आतंकी सेना जम्मू कश्मीर कुलगाम दक्षिणी कश्मीर